মুর্শিদাবাদে বোমা বিস্ফোরণ, মৃত্যু এক মহিলার

মুর্শিদাবাদ: মুর্শিদাবাদে (Murshidabad) ফের বোমা বিস্ফোরণের (Blust) ঘটনা। মৃত্যু হল এক মহিলার। এই ঘটনায় রীতিমত চাঞ্চল্য মুর্শিদাবাদের ডোমকলে (Domkol)। জানা গিয়েছে, মৃত মহিলার নাম ছিদ্দাতন বিবি (৪৯)। মুর্শিদাবাদের ডোমকলে ঘোড়ামাড়া পঞ্চায়েতের কাঙুরডিয়ার ঘাটপাড়ার বাসিন্দা তিনি।

শুক্রবার সকাল ১১টা নাগাদ ঘটনাটি ঘটেছে মুর্শিদাবাদে ডোমকলের ঘোড়ামারা কামুড়দিয়াড় ঘাটপাড়া এলাকায়। ঘটনায় ব্যাপক চাঞ্চল্য ছড়িয়েছে মুর্শিদাবাদের ঘোড়ামারা এলাকায়। পরিবার সূত্রের খবর অন্যান্যদিনের মতোই শুক্রবার সকালে বাড়িতে যেখানে ধান মজুত করা হয়, সেখানে ধান আনতে গিয়েছিলেন তিনি। সেখানে বালতিতে মজুত ছিল বোমা। অজান্তেই বালতিতে ওই মহিলা হাত দিলেই ঘটে বিস্ফোরণ। আচমকাই বিকট শব্দে কেঁপে ওঠে চারিদিক। বিস্ফোরণের তীব্রতায় ছিটকে পড়েন তিনি। ঘটনায় গুরুতর আহত ওই মহিলাকে উদ্ধার করে হাসপাতালে নিয়ে যাওয়া হলে চিকিৎসকরা তাকে মৃত বলে ঘোষণা করেন। ঘটনার খবর পেয়ে ঘটনাস্থলে পৌঁছয় ডোমকল থানার পুলিশ।

আরও পড়ুন: বিজয়া সম্মেলনীকে সামনে রেখে জনসংযোগে তৃণমূল

একদিকে ময়নাতদন্তের জন্য দেহ পাঠানো হয়েছে। অন্যদিকে, আটক করা হয়েছে মৃতার স্বামীকে। কী কারণে বাড়িতে বোমা মজুত করা হয়েছিল, সামনেই বিধানসভা নির্বাচন তার আগে এলাকায় অশান্তি ছড়াতেই কী মজুত ছিল বোমা, এইধরনের একাধিক প্রশ্ন উঠছে।